CELEX: 32018D0622
Language: ro
Date: 2018-04-20 00:00:00
Title: Decizia de punere în aplicare (UE) 2018/622 a Comisiei din 20 aprilie 2018 de neaprobare a clorofenului ca substanță activă existentă, destinată utilizării în produsele biocide din tipul de produs 3 (Text cu relevanță pentru SEE. )

23.4.2018   
            
            
               RO
            
            
               Jurnalul Oficial al Uniunii Europene
            
            
               L 102/80
            
         DECIZIA DE PUNERE ÎN APLICARE (UE) 2018/622 A COMISIEI
   din 20 aprilie 2018
   de neaprobare a clorofenului ca substanță activă existentă, destinată utilizării în produsele biocide din tipul de produs 3
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1),
   întrucât:
   
               (1)
            
            
               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea unei eventuale aprobări pentru utilizarea în produse biocide. Lista respectivă include clorofenul (Nr. CE: 204-385-8, Nr. CAS: 120-32-1).
            
         
               (2)
            
            
               Clorofenul a fost evaluat în vederea utilizării în produsele aparținând tipului de produs 3, destinate igienei veterinare, așa cum sunt descrise în anexa V la Regulamentul (UE) nr. 528/2012.
            
         
               (3)
            
            
               Norvegia a fost desemnată autoritate competentă responsabilă de evaluare și a transmis raportul de evaluare împreună cu recomandările sale la 22 decembrie 2016.
            
         
               (4)
            
            
               În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 3 octombrie 2017 de către Comitetul pentru produse biocide, ținând seama de concluziile autorității competente responsabile de evaluare.
            
         
               (5)
            
            
               Conform avizului respectiv, produsele biocide utilizate pentru tipul de produs 3 care conțin clorofen nu pot îndeplini cerințele prevăzute la articolul 19 alineatul (1) litera (b) din Regulamentul (UE) nr. 528/2012. Pentru tipul de produs respectiv, scenariile analizate în cadrul evaluării riscurilor pentru sănătatea umană au identificat riscuri inacceptabile.
            
         
               (6)
            
            
               Prin urmare, nu este oportun să se aprobe utilizarea clorofenului în produsele biocide din tipul de produs 3.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru produse biocide,
            
         ADOPTĂ PREZENTA DECIZIE:
   Articolul 1
   Nu se aprobă clorofenul (Nr. CE: 204-385-8, Nr. CAS: 120-32-1) ca substanță activă destinată utilizării în produsele biocide din tipul de produs 3.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 20 aprilie 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).